b'\n_START_ARTICLE_\nSmoku\xc4\x8d\n_START_SECTION_\nEtimologija\n_START_PARAGRAPH_\nIzvor imena kraja ni natan\xc4\x8dno znan. Po eni od mo\xc5\xbenih razlag naj bi bil izpeljan iz staroslovanskega izraza za nestrupeno ka\xc4\x8do smokuljo.\n_START_SECTION_\nZgodovina Smoku\xc4\x8da\n_START_PARAGRAPH_\nIme Smoku\xc4\x8d je bilo prvi\xc4\x8d omenjeno v 14. stoletju v neki dunajski listini. Listina je bila izdana 8. aprila 1328, predvideva pa se, da je bila na mestu, kjer je sedaj Smoku\xc4\x8d, vas \xc5\xbee v obdobju 8.-9. stoletja. Ta vas naj bi se imenovala Krni\xc4\x8dice ali Krnice.'